pythainlp/thaigov-v2-corpus-22032023 huggingface dataset:
วันศุกร์ที่ 19 สิงหาคม 2565
บสย. กดปุ่มมาตรการใหม่ ช่วย 2 เด้ง ชุบชีวิต SMEs  แก้หนี้ยั่งยืนประคอบธุรกิจ SMEs ต่ออายุค้ำ 10 ปี “ต่อพร้อมเติม” ค้ำเพิ่ม...เติมสภาพคล่อง วงเงิน 6,000 ล้านบาท
บสย. ได้ออกมาตรการต่ออายุค้ำประกันสินเชื่อ Renew รอบ 2 เพื่อช่วยเพิ่มสภาพคล่องให้กับผู้ประกอบการเดิม สำหรับหนังสือค้ำประกันสินเชื่อที่ครบอายุการค้ำประกันตั้งแต่ปี 2565-2567 แต่อาจติดขัดและยังชำระหนี้ไม่หมด โดยช่วยผู้ประกอบการถึง 2 ต่อ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า เพื่อให้การช่วยเหลือผู้ประกอบการเดิมของ บสย. ให้มีความต่อเนื่องและเป็นไปตามนโยบายรัฐบาล แก้หนี้ยั่งยืน ประคองกิจการผู้ประกอบการและพร้อมไปต่อ โดยผู้ประกอบการยังได้รับการสนับสนุนทางการเงิน และการค้ำประกันสินเชื่อต่อเนื่อง ล่าสุด บสย. ได้ออกมาตรการต่ออายุค้ำประกันสินเชื่อ Renew รอบ 2 เพื่อช่วยเพิ่มสภาพคล่องให้กับผู้ประกอบการเดิม สำหรับหนังสือค้ำประกันสินเชื่อที่ครบอายุการค้ำประกันตั้งแต่ปี 2565-2567 แต่อาจติดขัดและยังชำระหนี้ไม่หมด โดยช่วยผู้ประกอบการถึง 2 ต่อ ดังนี้
ต่อที่ 1 “บสย. พร้อมช่วย” ต่ออายุค้ำประกันสินเชื่อสูงสุดถึง 10 ปี สำหรับหนังสือค้ำประกันที่ครบอายุการค้ำประกันตั้งแต่ปี 2565-2567 เปิดรับคำขอตั้งแต่วันที่ 22 ส.ค. 2565 เป็นต้นไป
ทั้งนี้ผู้ที่มีหนังสือค้ำประกันที่ครบกำหนดตั้งแต่ 1 ม.ค. 2565 สามารถยื่นคำขอย้อนหลังได้ถึงวันที่ 30 ก.ย. 2565
ต่อที่ 2 ในระยะถัดไป “ต่อพร้อมเติม” ค้ำเพิ่ม เติมสภาพคล่อง โดย บสย. ช่วย “ค้ำประกัน” สินเชื่อเพิ่มเติม วงเงินรวมสูงสุดไม่เกิน 40 ล้านบาทต่อรายต่อสถาบันการเงิน เพื่อเติมสภาพคล่องให้ผู้ประกอบการ SMEs ทั้งนี้เป็นไปตามเงื่อนไขที่ บสย. กำหนด
ตลอดระยะเวลา 30 ปี บสย. เป็นเครื่องมือของรัฐขับเคลื่อนเศรษฐกิจ ใช้กลไกค้ำประกันสินเชื่อ ช่วยผู้ประกอบการ SMEs กลุ่มรายย่อย ฐานราก Start up ที่ต้องการเงินทุนแต่ขาดหลักประกัน สามารถเข้าถึงแหล่งทุนได้ อีกทั้งยังช่วยผู้ประกอบการ SMEs ที่ได้รับผลกระทบจากวิกฤตเศรษฐกิจโดยออกมาตรการยืดระยะเวลาค้ำประกันสินเชื่อ จาก 5 ปี เป็น 10 ปี
ทั้งนี้ ก่อนการประกาศมาตรการ บสย. “พร้อมช่วย” ต่ออายุค้ำประกันสินเชื่อ และ“ต่อพร้อมเติม” ค้ำเพิ่ม เติมสภาพคล่อง บสย. พบว่า มีผู้ประกอบการจำนวนมากที่ บสย. ค้ำประกันสินเชื่อ ที่ใกล้ครบกำหนดระยะเวลาการค้ำประกัน ต้องการให้ บสย. ช่วยค้ำประกันสินเชื่อต่อไป เพื่อช่วยประคองกิจการ เนื่องจากได้รับผลกระทบในการดำเนินธุรกิจ ตั้งแต่เกิดสถานการณ์การแพร่ระบาดของโควิด-19 ที่ส่งผลกระทบต่อการดำเนินธุรกิจ
บสย. มั่นใจว่ามาตรการต่ออายุค้ำประกันสินเชื่อ จะสร้างความมั่นใจให้กับผู้ประกอบการ SMEs ที่กำลังจะครบกำหนดระยะเวลาการค้ำประกันในปี 2565 -2567 คิดเป็นวงเงินค้ำประกันกว่า10,000 ล้านบาท ก้าวข้ามผ่านวิกฤต ช่วยพยุงธุรกิจให้กลับมาฟื้นตัวได้อีกครั้ง เป็นไปตามเป้าหมายและนโยบายของรัฐบาลที่ต้องการเร่งช่วยผู้ประกอบการ SMEs แก้หนี้ยั่งยืน
วันพฤหัสบดีที่ 4 พฤศจิกายน 2564
สถาบันการบินพลเรือน รัฐวิสาหกิจสังกัดกระทรวงคมนาคม จัดกิจกรรม “OPEN HOUSE”
ในรูปแบบออนไลน์ (Online) บน Facebook
เมื่อวันที่ 3 ต.ค. 64 สถาบันการบินพลเรือน รัฐวิสาหกิจสังกัดกระทรวงคมนาคม โดย กองวิชาวิศวกรรมการบิน จัดกิจกรรม “OPEN HOUSE” ในรูปแบบออนไลน์ (Online) บน Facebook Live CATCthailand สถาบันการบินพลเรือน
โดย ดร.อุสาห์ ต่อเทียนชัย ผู้อำนวยการกองวิชาวิศวกรรมการบิน สถาบันการบินพลเรือน พร้อมด้วยคณาจารย์ และนายกุลฉัตร เชยทอง ศิษย์เก่าหลักสูตรวิศวกรรมอิเล็กทรอนิกส์การบิน รุ่นที่ 6 พนักงานต้อนรับบนเครื่องบิน สายการบินไทยแอร์เอเชีย ร่วมพุดคุยเกี่ยวกับหลักสูตรเตรียมวิศวกรรมการบิน รายวิชาที่เปิดสอนในหลักสูตรเตรียมวิศวกรรมการบิน เส้นทางการประกอบอาชีพเมื่อจบการศึกษา ค่าเล่าเรียน - ทุนการศึกษา และตอบคำถามประเด็นต่าง ๆ เกี่ยวกับหลักสูตร รวมถึงพาชมห้องเรียน อุปกรณ์ต่าง ๆ ในการเรียนการสอน ซึ่งในปีนี้ หลักสูตรเตรียมวิศวกรรมการบิน ระดับประกาศนียบัตรวิชาชีพ (ฐานวิทยาศาสตร์และเทคโนโลยีการบิน) หลักสูตรสองภาษา เปิดรับนักเรียนมัธยมศึกษาตอนต้น (ม.3) หรือเทียบเท่า ในปีการศึกษา 2565 ดังนี้
1. รอบโควตา (เตรียมวิศวกรรมการบิน) ระหว่างวันที่ 4 ต.ค. - 25 พ.ย. 2564
2. รอบรับตรง (เตรียมวิศวกรรมการบิน) ระหว่างวันที่ 1 ธ.ค. 2564 - 3 มี.ค. 2565
โดยมี นายศิครินทร์ เศรษฐ์สุรปรีชา พนักงานต้อนรับบนเครื่องบิน สายการบินไทยเวียตเจ็ทแอร์ เป็นผู้ดำเนินรายการดังกล่าว ซึ่งเรียกได้ว่าเป็นงาน “OPEN HOUSE” ที่อัดแน่นไปด้วยความรู้และสาระประโยชน์อย่างมากจากอาจารย์ผู้สอน เพื่อสร้างความมั่นใจให้กับ ผู้ปกครอง ผู้ที่สนใจเข้าศึกษาหลักสูตรเตรียมวิศวกรรมการบินได้เป็นอย่างมาก
สามารถชมวีดีโอคลิป Facebook Live “OPEN HOUSE” หลักสูตรเตรียมวิศวกรรมการบิน ได้ที่
• https://www.facebook.com/100000038431842/posts/4946978538646712/?d=n
• https://www.facebook.com/catcthailand/videos/592349145145462/
วันอังคารที่ 17 สิงหาคม 2564
ยกระดับแปลงใหญ่
กระทรวงเกษตรฯ เร่งขับเคลื่อนการดำเนินโครงการยกระดับแปลงใหญ่
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามการดำเนินงานโครงการยกระดับแปลงใหญ่ ผ่านระบบ VDO Conference (Zoom) โดยมีผู้แทนจากกรมส่งเสริมการเกษตร ในฐานะฝ่ายเลขานุการฯ กรมประมง กรมปศุสัตว์ กรมการข้าว กรมหม่อนไหม การยางแห่งประเทศไทย กรมตรวจบัญชีสหกรณ์ และสำนักงานเศรษฐกิจการเกษตร เข้าร่วมการประชุม ซึ่งที่ประชุมได้รับทราบและเห็นชอบแผนการเบิกจ่ายงบประมาณโครงการฯ ของแปลงใหญ่ที่ได้รับการอนุมัติโครงการ จำนวน 3,381 แปลง และมีแปลงใหญ่ที่มีแผนดำเนินการเบิกจ่ายหลังวันที่ 30 กันยายน 2564 จำนวน 280 แปลง
ทั้งนี้ ได้เร่งรัดให้หน่วยงานรับผิดชอบทั้งหมด ควบคุม กำกับการดำเนินงานให้เป็นไปตามแผนอย่างเข้มงวด โดยกำหนดการเบิกจ่ายงบประมาณของแปลงใหญ่ให้แล้วเสร็จภายในวันที่ 15 ธันวาคม 2564 นี้ และดำเนินการทุกกิจกรรมให้เสร็จสิ้นภายในวันที่ 30 ธันวาคม 2564 ซึ่งจะมีการติดตามผลเป็นระยะทุกเดือนผ่านการทำงานเชิงบูรณาการ ทั้งในระดับพื้นที่และส่วนกลาง เพื่อให้การดำเนินงานโครงการเป็นไปอย่างมีประสิทธิภาพและบรรลุวัตถุประสงค์โครงการ อันจะสร้างประโยชน์ในการขับเคลื่อนพัฒนาเกษตรกรแปลงใหญ่ของประเทศต่อไป
วันอังคารที่ 2 สิงหาคม 2565
รัฐบาลเดินหน้าแก้หนี้ผ่านกลไก ศจพ. 3 เดือน แก้หนี้ให้ ปชช. แล้วกว่า 36 ล้านบาท
.....
กระทรวงมหาดไทย เผยความคืบหน้าการเร่งแก้ปัญหาหนี้สินครัวเรือนผ่านศูนย์อำนวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ทุกระดับ ให้ประชาชนสามารถขอรับคำปรึกษาและรับการช่วยเหลือที่มุ่งเน้นการพัฒนาตนเองได้อย่างยั่งยืน โดยเฉพาะกลไก ศจพ. ระดับอำเภอ หรือศูนย์ดำรงธรรมอำเภอ
.
นับตั้งแต่วันที่ 8 เม.ย. - 21 ก.ค. 65 ได้ช่วยเหลือประชาชนแล้ว 296 ราย รวมมูลหนี้ทั้งสิ้น 36,270,487.56 บ. แบ่งเป็นหนี้สินในระบบ 55 ราย (มูลหนี้ 7,851,935.56 บ.) และหนี้สินนอกระบบ 241 ราย (มูลหนี้ 28,418,552 บ.) โดยประชาชนสามารถขอรับคำปรึกษา - ติดต่อได้ที่ ศูนย์ดำรงธรรมอำเภอ โทร. 1567 หรือติดต่อนายอำเภอ ปลัดอำเภอ กำนัน ผู้ใหญ่บ้าน รวมถึงผู้นำชุมชนในพื้นที่
#ไทยคู่ฟ้า#ร่วมต้านโควิด19
-------------------
วันอังคารที่ 22 มีนาคม 2565
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สิน วันพุธที่ 23 มีนาคมนี้ที่สงขลา ลูกหนี้ที่เข้าร่วมงานจะไม่ถูกดำเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้ที่จังหวัดสงขลา ในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้ที่จังหวัดสงขลา ขอเชิญชวนผู้กู้ยืมไกล่เกลี่ยก่อนฟ้องและหลังฟ้อง เข้าร่วมงานในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา ซึ่งลูกหนี้ที่เข้าร่วมงานจะไม่ถูกดำเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการไกล่เกลี่ยหนี้ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ทำให้ผู้กู้ยืมเงินบางส่วนขาดรายได้และผิดนัดชำระหนี้ จนนำไปสู่การฟ้องร้องดำเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชำระหนี้ที่ถูกบอกเลิกสัญญาและกำลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จำเป็นต้องดำเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดำเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชำระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชำระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอำนาจในการปลดภาระผู้ค้ำประกัน โดยกองทุนมีหลักการว่าจะยกเลิกการค้ำประกันของผู้ค้ำประกัน เมื่อผู้กู้ยืมได้ผ่อนชำระเงินต้นมาแล้วร้อยละ 25 ของเงินต้นที่ค้างชำระอีกด้วย
กองทุนจึงขอเชิญชวนผู้กู้ยืมที่ได้รับจดหมายจากกองทุนเข้าร่วมงานมหกรรมไกล่เกลี่ยหนี้สินครัวเรือน ครั้งที่ 3 จังหวัดสงขลา ในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและรับสิทธิขอไกล่เกลี่ยฯ ได้ทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
วันอังคารที่ 26 ตุลาคม 2564
รมว.ยุติธรรม ประชุมผู้บริหารกระทรวงฯ ครั้งที่ ๑๗/๒๕๖๔ ติดตามความคืบหน้าการดำเนินงาน
รมว.ยุติธรรม ประชุมผู้บริหารกระทรวงฯ ครั้งที่ ๑๗/๒๕๖๔ ติดตามความคืบหน้าการดำเนินงาน
ในวันอังคารที่ ๒๖ ตุลาคม ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๗/๒๕๖๔ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม และผู้บริหารระดับสูงของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Cisco Webex Meeting) ณ ห้องประชุมกระทรวงยุติธรรม ๗ - ๐๑ อาคารที่ทำการกระทรวงยุติธรรม และที่ตั้งของหน่วยงาน
รัฐมนตรีว่าการกระทรวงยุติธรรม ได้สั่งการให้กรมราชทัณฑ์ เร่งรัดการฉีดวัคซีนโควิด-๑๙ ให้กับผู้ต้องขังให้ครบ ๒ เข็ม และกำหนดหลักเกณฑ์เพื่อเตรียมความพร้อมสำหรับการเปิดให้เยี่ยมผู้ต้องขัง โดยให้คำนึงถึงความปลอดภัยของทุกภาคส่วน และปฏิบัติตามมาตรการทางสาธารณสุขอย่างเคร่งครัด นอกจากนี้ ได้ถ่ายทอดนโยบายของนายกรัฐมนตรี ที่ให้ทุกหน่วยงานได้ปฏิบัติหน้าที่ด้วยการคิดใหม่ ทำใหม่ คิดนอกกรอบ เพื่อพัฒนางานด้านต่าง ๆ ให้มีประสิทธิภาพมากยิ่งขึ้น
ทั้งนี้ ที่ประชุมได้รับทราบถึงความก้าวหน้าการฉีดวัคซีนให้แก่ผู้ต้องขังและการสำรองสมุนไพรฟ้าทะลายโจร พร้อมทั้งพิจารณาหารือแนวทางการดำเนินงานจัดตั้งนิคมอุตสาหกรรมราชทัณฑ์ เรื่องการจัดตั้งหน่วยบริการรูปแบบพิเศษ (SDU) การทบทวนการกำหนดคดีพิเศษตามกฎหมายว่าด้วยการสอบสวนคดีพิเศษ และหลักเกณฑ์การพระราชทานอภัยโทษกลุ่มผู้ต้องขังที่ติดกำไล EM
วันศุกร์ที่ 12 พฤศจิกายน 2564
รัฐบาลเร่งแก้ปัญหาราคาปุ๋ยครบวงจร ดันปุ๋ยสั่งตัด - อินทรีย์ - ชีวภาพ ลดต้นทุนระยะยาว
....
น.ส.รัชดา ธนาดิเรก รองโฆษกรัฐบาล เผย รัฐบาลเร่งแก้ปัญหาราคาปุ๋ยเคมีที่สูงขึ้น โดยระยะเร่งด่วนได้ทำโครงการ “พาณิชย์ลดราคาปุ๋ย ช่วยเกษตรกร” ตั้งแต่เดือน ก.ค. เป็นต้นมา มีปุ๋ยเคมีเข้าร่วมโครงการ 4.5 ล้านกระสอบ รวม 84 สูตร มีการสั่งซื้อปุ๋ยจากสถาบันเกษตรกรกว่า 2.2 ล้านกระสอบแล้ว
.
ส่วนระยะยาว ส่งเสริมให้เกษตรกรใช้ปุ๋ยแบบผสมผสานและปุ๋ยสั่งตัด ผ่านโครงการพัฒนาธุรกิจบริการดินและปุ๋ยเพื่อชุมชน ใช้เทคโนโลยีตรวจวิเคราะห์ดินและผสมปุ๋ยให้เหมาะกับดินและพืช เพื่อเพิ่มประสิทธิภาพ ลดต้นทุนการผลิต ซึ่งปัจจุบันมีเกษตรกรร่วมโครงการแล้วกว่า 100,000 ราย ลดการใช้ปุ๋ยเคมีลง 45% ลดต้นทุนได้ 37% คิดเป็นมูลค่าเกือบ 600 ล้านบาท
.
นอกจากนี้ ยังดำเนินการอื่น ๆ อีก เช่น กำหนดแผนบริหารจัดการปุ๋ย ปี 65 - 69 ตั้งเป้าหมายผลิตปุ๋ยสั่งตัด 2.42 ล้านตัน ปุ๋ยอินทรีย์ 16.32 ล้านตัน และปุ๋ยชีวภาพ 14.19 ล้านตัน ครอบคลุมเกษตรกร 3.6 ล้านราย พื้นที่ 44 ล้านไร่ ส่งเสริมอุตสาหกรรมผลิตปุ๋ยโปแตชในประเทศ แลกเปลี่ยนปุ๋ยไนโตรเจนและโปแตชกับมาเลเซีย เป็นต้น โดยมีเป้าหมายเพื่อเพิ่มพื้นที่เพาะปลูกแบบ “เกษตรปลอดภัย” ตามมาตรฐานสากล
.
อ่านเพิ่มเติม คลิกhttps://www.thaigov.go.th/news/contents/details/48065
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 22 กรกฎาคม 2564
แพทย์ชนบทร่วมใจ ส่ง 13 ทีม สนับสนุนการควบคุมโรคพื้นที่ชายขอบ กทม.
แพทย์ชนบทร่วมใจจัดบุคลากรการแพทย์ 13 ทีม ลงพื้นที่ชุมชนสนับสนุน กทม. ปิดช่องว่างการเข้าถึงระบบบริการ ใช้กลยุทธ์ Ring Vaccination ตรวจเชื้อ ฉีดวัคซีน ให้กลุ่มเสี่ยง เพื่อให้ทันท่วงทีในการควบคุมโรคในพื้นที่
นายแพทย์สุวัฒน์ วิริยพงษ์สุกิจ ผู้อำนวยการโรงพยาบาลสมเด็จพระบรมราชินี ณ อำเภอนาทวี จ.สงขลา ให้สัมภาษณ์ ในนามชมรมแพทย์ชนบท ว่า บุคลากรทางการแพทย์จากทั่วประเทศร่วมใจจัด 13 ทีม ลงชุมชนสนับสนุนการทำงานควบคุมโรคในพื้นที่กทม. โดยเฉพาะในจุดที่มีการตรวจเชื้อได้น้อย หรือมีความเสี่ยงสูงส่วนใหญ่เป็นพื้นที่รอยต่อของ กทม. อาทิ เขตมีนบุรี บางขุนเทียน หนองจอก ตลิ่งชัน เป็นต้น ซึ่งทางสำนักอนามัยกรุงเทพมหานครได้จัดลำดับและเลือกพื้นที่ไว้ให้ โดยใช้กลยุทธ์ Ring Vaccination คือ การลงชุมชนจัดการกลุ่มเสี่ยง ทำการตรวจเพื่อค้นหาผู้ติดเชื้อส่วนกลุ่มที่มีความเสี่ยงต่ำจะจัดการให้วัคซีนเพื่อความครอบคลุมในช่วงสถานการณ์ที่มีการแพร่ระบาดเพื่อให้ทันการ โดยทั้ง 13 ทีมตั้งเป้าตรวจเชื้อ 10,000 คนต่อวัน
นายแพทย์สุวัฒน์กล่าวต่อว่า ในวันนี้ทีม จ.สงขลา จากโรงพยาบาลสมเด็จพระบรมราชินี ณ อำเภอนาทวี สะเดา ประดังเบซาร์ นำบุคลากรรวม 12 คน แบ่งเป็น 2 ทีม ที่ชุมชนสุเหร่าใหม่ และชุมชนสุเหร่าลำแขก ลงปฏิบัติหน้าที่ในเขตหนองจอก โดยทำงานอย่างใกล้ชิดกับศูนย์อนามัยที่ 44 หนองจอก และการมีส่วนร่วมของชุมชน ผู้นำชุมชน ในคัดแยกประชากรในพื้นที่ตามความเสี่ยง แต่ละจุดแบ่งการทำงาน เป็น 2 ส่วน คือ ฉีดวัคซีนโควิด 19 ให้กับกลุ่มที่มีความเสี่ยงต่ำ มีศูนย์อนามัยเป็นผู้ดำเนินการ และการค้นหาผู้ติดเชื้อในชุมชน ตรวจด้วยชุดตรวจ Antigen Test Kit ดำเนินการโดยทีมสาธารณสุข ทราบผลภายใน 15 นาทีหากพบว่าติดเชื้อจะมีการตรวจด้วยวิธี RT-PCR ซ้ำทันทีเพื่อยืนยันผล และให้ตามคนในครอบครัวทุกคนมาตรวจหาเชื้อทันที เนื่องจากเป็นกลุ่มที่มีความเสี่ยงสูงจะได้ไม่เสียเวลาในการค้นหาจุดตรวจอื่นๆ และควบคุมโรคได้ง่าย ส่วนการส่งต่อผู้ติดเชื้อจะส่งต่อให้กับศูนย์บริการสาธารณสุข กทม. บริหารจัดการตามระบบไม่ว่าจะเป็น Community isolations , Home Isolationในชุมชนที่มีความพร้อม หรือเข้ารักษายังโรงพยาบาล และสร้างความมั่นใจให้กับประชาชนว่ามีคนดูแล คาดว่าระบบนี้จะช่วยแก้ปัญหาและปิดช่องว่างการเข้าถึงระบบบริการ
“พวกเรามาจากทุกภูมิภาคทั่วประเทศ นำประสบการณ์ที่เคยใช้ในภูมิภาค ช่วยเติมเต็มจุดที่เป็นคอขวดของ กทม. เนื่องจากมีประชากรที่เยอะมาก แม้ในพื้นที่ของพวกเรายังเป็นพื้นที่สีแดง แต่สถานการณ์ใน กทม. หนักกว่า จึงมาช่วยกัน เพื่อฝ่าวิกฤตนี้ไปด้วยกัน มั่นใจว่าเรายังมีแสงสว่างอยู่ที่ปลายอุโมงค์ สิ่งสำคัญที่สุดคือทุกคนต้องดูแลสุขภาพของตัวเอง และเมื่อใดที่มีปัญหาต้องการคำปรึกษา บุคลากรสาธารณสุขพร้อมดูแล” นายแพทย์สุวัฒน์กล่าว
ทั้งนี้ 13 ทีม ได้กระจายลงพื้นที่ปฏิบัติงานในพื้นที่ กทม. เฉพาะทีม จ.สงขลา ตั้งเป้าตรวจหาเชื้อด้วยชุดตรวจ Antigen Test Kit ในเขตมีนบุรี หนองจอกประมาณ 2,000 คน ในช่วงเช้าที่ผ่านมาได้ทำการตรวจแล้ว2 ชุมชน ประมาณ 400 คน ในจำนวนนี้พบผู้ติดเชื้อ 21 คน และในช่วงบ่ายลงพื้นที่ชุมชนสุเหร่าใหม่ คาดว่ามีประมาณ 500 คน และชุมชนโรงเรียนสุเหร่าลำแขก 500 คน
********************************* 22 กรกฎาคม 2564
วันพุธที่ 29 กันยายน 2564
รองปลัดจุลพงษ์ฯ เข้าร่วมประชุมหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์
สมอ. และ สคบ. ร่วมประชุมเพื่อหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์
วันนี้ (28 กันยายน 2564) นายจุลพงษ์ ทวีศรี รองปลัดกระทรวงอุตสาหกรรม พร้อมผู้แทน และนายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค พร้อมผู้บริหาร ได้ร่วมประชุมเพื่อหารือและแลกเปลี่ยนความคิดเห็นเกี่ยวกับการขายสินค้าบนสื่อออนไลน์ ณ ห้องประชุม 5 สำนักงานคณะกรรมการคุ้มครองผู้บริโภค
ในการนี้ สมอ. และ สคบ. เห็นชอบร่วมกันเพื่อขับเคลื่อนการทำงานเกี่ยวกับการขายสินค้าบนสื่อออนไลน์ โดยมุ่งเน้นการบังคับใช้กฎหมายการขายสินค้าบนแพลตฟอร์มต้องเป็นสินค้าที่ถูกกฎหมายและมีความปลอดภัยแก่ผู้บริโภค เพื่อให้เกิดประโยชน์สูงสุดแก่ประชาชน
วันอังคารที่ 11 มกราคม 2565
ประชุม คกก.สุขภาพจิตแห่งชาติ ครั้งที่ 1/2565
เมื่อวันที่ 7 มกราคม 2565 ที่ห้องประชุมชัยนาทนเรนทร สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 1/2565 โดยที่ประชุมมีมติเห็นชอบแนว
เมื่อวันที่ 7 มกราคม 2565 ที่ห้องประชุมชัยนาทนเรนทร สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการสุขภาพจิตแห่งชาติ ครั้งที่ 1/2565 โดยที่ประชุมมีมติเห็นชอบแนวทางปรับคณะอนุกรรมการเพื่อรองรับมาตรการด้านสุขภาพจิตเชิงรุกถึงระดับจังหวัดทั่วประเทศ เพื่อลดปัจจัยที่นำมาสู่การฆ่าตัวตาย
วันจันทร์ที่ 28 มิถุนายน 2564
ประกาศ ขสมก. ประจำวันที่ 28 มิถุนายน 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 28 มิถุนายน 2564 พนักงานติดเชื้อไวรัส COVID-19 จำนวน 2 ราย
1) นายท่าปล่อยรถโดยสาร สาย 18 เขตการเดินรถที่ 7
2) พนักงานขับรถโดยสารธรรมดา สาย 50 เขตการเดินรถที่ 7
วันอาทิตย์ที่ 26 กันยายน 2564
นายกรัฐมนตรีนำรัฐมนตรี ส.ส. ลงพื้นที่ประสบอุทกภัยจังหวัดสุโขทัย กำชับส่วนราชการเร่งเยียวยาประชาชน
นายกรัฐมนตรีนำรัฐมนตรี ส.ส. ลงพื้นที่ประสบอุทกภัยจังหวัดสุโขทัย กำชับส่วนราชการเร่งเยียวยาประชาชน
วันนี้ (26 กันยายน 2564) เวลา 10.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมรัฐมนตรีที่เกี่ยวข้อง และ ส.ส. ลงตรวจเยี่ยมให้กำลังใจและมอบถุงยังชีพให้แก่ประชาชนผู้ประสบอุทกภัยอำเภอศรีสำโรง จำนวน 2 จุด ได้แก่ บ้านคลองชัด หมู่ ที่ 8 ตำบลวังใหญ่ และวัดดอนจันทร์ หมู่ที่ 4 ตำบลบ้านไร่ อำเภอศรีสำโรง จังหวัดสุโขทัย
ระหว่างเยี่ยมชมจุดตรวจ นายกฯ ได้กล่าวสอบถาม พูดคุย พร้อมให้กำลังใจกับผู้ประสบภัยจากน้ำท่วม ขอให้ทุกคนช่วยเหลือ ดูแลซึ่งกันและกัน ในส่วนที่เกิดความเสียหายกำชับหน่วยงานที่เกี่ยวข้อง เร่งสำรวจดูแลเยียวยาความเสียหายที่ประชาชนได้รับ พร้อมกล่าวว่าวันนี้ทุกคนมาในนามรัฐบาล ในนามคณะรัฐมนตรี เพื่อช่วยเหลือดูแลทุกคน ใครจะรักหรือไม่รัก นายกฯ ไม่สนใจ เพียงขอทำหน้าที่ให้ดีที่สุด สุดความสามารถ ฝากความห่วงใย ขอให้ประชาชนระมัดระวังสัตว์มีพิษที่ตามมาจากสถานการณ์น้ำท่วมด้วย
จากนั้น นายกรัฐมนตรีพร้อมคณะเดินทางต่อไปยังวัดบ้านซ่าน ตำบลบ้านซ่าน อำเภอศรีสำโรง เพื่อสักการะหลวงพ่อสามพี่น้อง และหลวงพ่อขาว ก่อนจะรับฟังบรรยายสรุปสถานการณ์อุทกภัยจังหวัดสุโขทัยจากส่วนราชการ
.............................
วันจันทร์ที่ 9 พฤษภาคม 2565
วัดพิชยญาติการาม วรวิหาร ร่วมกับ กระทรวงกลาโหม จัดโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอพระองค์เจ้าอทิตยาทรกิติคุณ
ในโอกาสทรงเจริญพระชันษา ครบ ๓ รอบ ๓๖ ปี
เช้าวันนี้ ๖ พฤษภาคม ๒๕๖๕ เวลา ๐๙.๐๐ น. พลเรือเอก มนัสวี บูรณพงศ์ รองปลัดกระทรวงกลาโหม ผู้แทน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม
เป็นประธานในพิธีบรรพชาสามเณรในโครงการบรรพชาอุปสมบทและปฏิบัติธรรมเฉลิมพระเกียรติถวายเป็นพระกุศลแด่พระเจ้าวรวงศ์เธอ พระองค์เจ้าอทิตยาทรกิติคุณ ในโอกาสทรงเจริญพระชันษา ครบ ๓ รอบ ๓๖ ปี ณ ศาลาปฏิบัติธรรมสมเด็จพระพุทธชินวงศ์สภา ชั้น ๒ วัดพิชยญาติการาม วรวิหาร เขตคลองสาน กรุงเทพฯ มีกำหนดระยะเวลา ๑๕ วัน ตั้งแต่วันที่ ๕ - ๑๙ พฤษภาคม ๒๕๖๕ โดยมีกำหนดการดังนี้
วันที่ ๕ พฤษภาคม ๒๕๖๕
- เวลา ๐๘.๐๐ น. พิธีรับผ้าไตรประทาน
- เวลา ๑๔.๐๐ น. พิธีมอบชุดนาค และปลงผมนาค
วันที่ ๖ พฤษภาคม ๒๕๖๕
- เวลา ๐๙.๐๐ น. พิธีบรรพชาสามเณร
- เวลา ๑๓.๐๐ น. พิธีอุปสมบท ณ อุโบสถ ตามพระอารามที่กำหนด ได้แก่ วัดพิชยญาติการาม วรวิหาร, วัดหงส์รัตนาราม ราชวรวิหาร, วัดทองนพคุณ และวัดชิโนรสาราม วรวิหาร
วันที่ ๗ พฤษภาคม ๒๕๖๕
- เวลา ๐๗.๓๐ น. พิธีตักบาตรพระใหม่
วันที่ ๑๙ พฤษภาคม ๒๕๖๕
- เวลา ๐๙.๐๐ น. พิธีลาสิกขา
โดยมีผู้เข้าร่วมโครงการบรรพชาอุปสมบทฯ จำนวน ๓๙ นาย ประกอบด้วย ข้าราชการ ลูกจ้าง และพนักงานราชการสังกัด สำนักงานรัฐมนตรี, สำนักงานปลัดกระทรวงกลาโหม, กองบัญชาการกองทัพไทย, กองทัพบก, กองทัพเรือ, กองทัพอากาศ, สำนักงานตำรวจแห่งชาติ, องค์การสงเคราะห์ทหารผ่านศึก และกองบัญชาการกองอาสารักษาดินแดน กระทรวงมหาดไทย ซึ่งในการเข้าร่วมโครงการในครั้งนี้ ผู้บรรพชาอุปสมบทจะได้เดินทางไปปฏิบัติธรรมที่ศูนย์ปฏิบัติธรรมธรรมโมลี อ.ปากช่อง จว.นครราชสีมา และวัดป่าพุทธชินวงศาราม อ.ภูกามยาว จว.พะเยา
ทั้งนี้ เพื่อถวายเป็นพระราชกุศล และแสดงความจงรักภักดีและแสดงความสำนึกในพระมหากรุณาธิคุณต่อสถาบันพระมหากษัตริย์ โดยผู้บรรพชาอุปสมบทจะได้ศึกษาและปฏิบัติธรรมตามหลักคำสอนในพระพุทธศาสนาอันเป็นการสืบต่ออายุพระพุทธศาสนา ตลอดจนส่งเสริมและพัฒนาคุณธรรมจริยธรรม รวมทั้งสืบสานวัฒนธรรม ประเพณีอันดีงามของพระพุทธศาสนาชนชาวไทย
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 13 สิงหาคม 2564
พม. เผยยอด 7 วัน ช่วยเหลือกลุ่มเปราะบางทั่วประเทศได้กว่า 10,000 ราย ที่ได้รับผลระทบจากโควิด-19
พม. เผยยอด 7 วัน ช่วยเหลือกลุ่มเปราะบางทั่วประเทศได้กว่า 10,000 ราย ที่ได้รับผลระทบจากโควิด-19
เมื่อวันที่ 4 ส.ค. 64เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส ที่มีความเสี่ยงสูงที่ได้รับผลกระทบโดยตรง ทั้งนี้ เพื่อให้การช่วยเหลือกลุ่มเปราะบางและประชาชนกลุ่มเป้าหมายที่ได้รับผลกระทบด้วยความรวดเร็วและทันต่อสถานการณ์ จึงมีการดำเนินการ จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูล การช่วยเหลือ การสื่อสารสังคม การรายงานและติดตามผล โดยทำงานเชื่อมโยงกับศูนย์ช่วยเหลือสังคม สายด่วน พม. โทร. 1300 เพื่อประสานส่งต่อการช่วยเหลือกลุ่มเปราะบางจนสิ้นสุดกระบวนการ และจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ โดยมีศูนย์ช่วยเหลือสังคม สายด่วน พม. โทร. 1300 รับแจ้งเหตุและปัญหาความเดือดร้อน รวมทั้งประสานการช่วยเหลือไปยังหน่วยงานที่เกี่ยวข้อง
นางพัชรี กล่าวต่อไปว่า ตั้งแต่วันที่ 28 ก.ค. 64 ถึงวันที่ 3 ส.ค. 64 กระทรวง พม. ได้ดำเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจำนวน 11,554 ราย แบ่งเป็นในพื้นที่ กทม. 1,253 ราย และส่วนภูมิภาค 10,301 ราย แบ่งเป็น 1. เด็กและเยาวชน 2,366 ราย 2. คนพิการ 2,521 ราย 3. ผู้สูงอายุ 1,995 ราย 4. ผู้ป่วยติดเตียงและป่วยเรื้อรัง 135 ราย 5. คนเร่ร่อนและคนไร้ที่พึ่ง 158 ราย 6. สตรีตั้งครรภ์ 24 ราย และ 7.ผู้ประสบปัญหาทางสังคมอื่นๆ 4,355 ราย โดยกระทรวง พม. ได้ให้การช่วยเหลือ ดังนี้ 1. กระบวนการสังคมสงเคราะห์ ได้แก่ 1.1) การให้คำปรึกษา 2,939 ราย 1.2) ประสานส่งกลับภูมิลำเนา 66 ราย 1.3) ประสานส่งต่อ 600 ราย 1.4) การมอบเครื่องอุปโภคและบริโภค 10,913 ชุด และ 1.6) การช่วยเหลือเป็นเงิน 6,005,568 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 170 ราย 2.2) การรักษา 655 ราย 2.3) ฉีดวัคซีน 2,039 ราย และ 2.4) จัดหาที่พักชั่วคราวและศูนย์พักคอย 562 ราย
นางพัชรี กล่าวเพิ่มเติมว่า หากประชาชนกลุ่มเปราะบางที่กำลังประสบปัญหาทางสังคม และได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สำนักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันจันทร์ที่ 20 ธันวาคม 2564
​โฆษกรัฐบาลชี้ นายกฯ สั่งการเดินหน้า ‘พลิกโฉมประเทศ’ ด้านการท่องเที่ยว
ปรับยุทธศาสตร์เน้นการท่องเที่ยวคุณภาพ และความยั่งยืน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการทุกหน่วยงานที่เกี่ยวข้องดำเนินนโยบายตามแผน ‘พลิกโฉมประเทศ’ ด้านการท่องเที่ยว โดยปรับยุทธศาสตร์เน้นการท่องเที่ยวคุณภาพ และความยั่งยืน (high-value and sustainable tourism) ภายใต้แผน 3R ประกอบด้วย (1) Reopen (ไตรมาสที่สามปี 2564) ช่วงทดลองเปิดประเทศภายใต้นโยบาย Phuket Sandbox (2) Recover (ไตรมาสที่สี่ปี 2565) การเปิดประเทศเมื่อ 1 พฤศจิกายน 2564 และ (3) Resilient (ปี 2566-2570) การส่งเสริมการท่องเที่ยวไปสู่การท่องเที่ยวเชิงคุณภาพและความยั่งยืน
โฆษกประจำสำนักนายกรัฐมนตรี กล่าวเพิ่มเติมว่า โดยกระทรวงการท่องเที่ยวและกีฬาเล็งเห็นว่า จากสถานการณ์การแพร่ระบาดของโรคโควิด-19 สายพันธุ์โอไมครอน หลายประเทศได้ปรับมาตรการด้านการเดินทางเข้า-ออกประเทศ ไทยจึงได้เตรียมแผนที่จะเปิดจังหวัดที่มีชายแดนติดต่อกับประเทศเพื่อนบ้าน เพื่อรองรับนักท่องเที่ยวต่างชาติ อาทิ มาเลเซีย เมียนมา ลาว และกัมพูชา ทั้งนี้ การท่องเที่ยวแห่งประเทศไทย (ททท.) คาดการณ์ว่าน่าจะมีนักท่องเที่ยวต่างชาติเดินทางเข้าประเทศไทยเป็นประมาณ 8-15 ล้านคน และมีรายได้รวมทั้งสิ้นประมาณ 1.3-1.8 ล้านล้านบาท ในปี 2565 ซึ่งหากสามารถเปิดชายแดนได้ตามแผนก็คาดว่าจะสามารถทำได้ตามเป้าที่ 15 ล้านคน
“นายกรัฐมนตรีเน้นย้ำการเดินหน้าเปิดประเทศ เศรษฐกิจต้องควบคู่สาธารณสุข ผ่านมาตรการควบคุมที่รัดกุม แต่เอื้อให้มีกิจกรรมทางเศรษฐกิจได้ โดยต้องสร้างความมั่นใจให้กับนักท่องเที่ยวและภาคการท่องเที่ยวของไทย เพื่อวางรากฐานไปสู่การท่องเที่ยวที่มีคุณภาพและความยั่งยืน โดยในช่วงเวลานี้ สถานการณ์การท่องเที่ยวของไทยมีทิศทางดีขึ้น จึงอยากขอให้ทุกคนร่วมช่วย ‘พลิกโฉมประเทศ’ ดึงกลุ่มลูกค้าที่มีคุณภาพ เป็นนักท่องเที่ยวที่มีกำลังซื้อสูง มีความรับผิดชอบต่อสังคม และสิ่งแวดล้อมเดินทางมาประเทศไทย และส่งผลให้ด้านเศรษฐกิจของไทยเดินหน้าฟื้นตัว อย่างต่อเนี่อง” นายธนกร กล่าว
วันศุกร์ที่ 3 กันยายน 2564
ปลัด วธ. เป็นประธานการประชุมคณะกรรมการอำนวยการคัดเลือกผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. ๒๕๖๔
การประชุมคณะกรรมการอำนวยการคัดเลือกผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. ๒๕๖๔
วันที่ ๓ กันยายน ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะกรรมการอำนวยการคัดเลือกผู้ทำคุณประโยชน์ต่อกระทรวงวัฒนธรรม ประจำปีงบประมาณ พ.ศ. ๒๕๖๔ โดยมีนางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม คณะกรรมการฯ และผู้แทนหน่วยงานในสังกัดเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 7 ตุลาคม 2564
รมว.แรงงาน เตือนนายจ้าง ลูกจ้าง ดูแลความปลอดภัยช่วงฝนตกหนัก ตรวจสอบเครื่องจักร อุปกรณ์ไฟฟ้า ย้ำขับขี่ปลอดภัย
รมว.แรงงาน ห่วงการเกิดอุบัติเหตุความไม่ปลอดภัยในการทำงานจากผลกระทบฝนตกหนัก เตือนนายจ้าง ลูกจ้าง ดูแลความปลอดภัยในสถานที่ทำงาน ตรวจสอบเครื่องจักร อุปกรณ์ไฟฟ้า และขับขี่ยานพาหนะด้วยความระมัดระวัง ปฏิบัติตามกฎหมายแรงงานอย่างเคร่งครัด
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่กรมอุตุนิยมวิทยาได้พยากรณ์อากาศในช่วงวันที่ 5 – 11 ตุลาคม 2564 หย่อมความกดอากาศต่ำกำลังแรงบริเวณทะเลจีนใต้ มีแนวโน้มจะทวีกำลังแรงขึ้น ขอให้ประชาชนบริเวณพื้นที่เสี่ยงภัยของภาคเหนือตอนล่าง ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ ระวังอันตรายจากฝนตกหนักและฝนที่ตกสะสม อาจทำให้เกิดน้ำท่วมฉับพลันและน้ำป่าไหลหลากในระยะนี้ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ได้ให้ความห่วงใยต่อนายจ้าง ลูกจ้าง ในเรื่องความปลอดภัยในสถานประกอบกิจการจากสถานการณ์ดังกล่าว กระทรวงแรงงานจึงสั่งการให้กรมสวัสดิการและคุ้มครองแรงงาน เข้าไปดูแลเรื่องความปลอดภัยของลูกจ้างในสถานประกอบกิจการ โดยให้จัดส่งพนักงานตรวจความปลอดภัยในการทำงานเข้าตรวจสถานประกอบกิจการ และทำความเข้าใจกับนายจ้าง ลูกจ้าง ได้ดูแลสถานประกอบกิจการให้มีความปลอดภัยในการทำงาน ร่วมกันตรวจสอบเครื่องจักรอุปกรณ์ต่าง ๆ โดยเฉพาะอุปกรณ์ไฟฟ้า เพื่อป้องกันอันตรายที่อาจเกิดขึ้น เช่น ไฟฟ้าลัดวงจร หรือไฟฟ้ารั่วและดูด เป็นต้น สำหรับสถานประกอบกิจการ ที่ตั้งอยู่ในบริเวณที่อาจได้รับผลกระทบขอให้เพิ่มความระมัดระวังเป็นพิเศษ เพราะอาจเกิดเหตุความไม่ปลอดภัย เช่น เกิดน้ำท่วมฉับพลันดินโคลนถล่ม ทำให้อาคารหรือสิ่งปลูกสร้างทรุดตัวหรือพังทลาย โดยมอบหมายเจ้าหน้าที่ความปลอดภัยในการทำงาน หรือผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.ขอให้นายจ้างจัดให้มีมาตรการเกี่ยวกับการขับขี่ปลอดภัยทั้งในการให้ความรู้และกำกับดูแลให้ลูกจ้างที่ใช้ยานพาหนะเพิ่มความระมัดระวังและตรวจสอบสภาพความพร้อมของรถก่อนออกเดินทางทุกครั้ง เพื่อป้องกันอุบัติเหตุที่อาจเกิดขึ้น รวมไปถึงลูกจ้างที่ปฏิบัติหน้าที่ขับขี่ยานพาหนะ โดยเฉพาะประเภทขนส่งทางบกปฏิบัติงานให้เป็นไปตามกฎหมายแรงงานอย่างเคร่งครัด เพราะต้องรับผิดชอบต่อความปลอดภัยของผู้โดยสาร และผู้ใช้รถใช้ถนนคนอื่น ๆ ดังนั้น จึงต้องใช้ความระมัดระวังในการขับขี่ มีสติตลอดเวลา ดูแลสุขภาพตัวเองให้แข็งแรง พักผ่อนให้เพียงพอ และต้องไม่ดื่มเครื่องดื่มที่มีแอลกอฮอล์ทั้งก่อนและขณะขับรถ.
วันศุกร์ที่ 15 ตุลาคม 2564
การรถไฟแห่งประเทศไทยแจ้งความร้องทุกข์ กลุ่มบุคคล บุกรุกทำลายรั้วแผงกั้นในพื้นที่โครงการรถไฟชานเมืองสายสีแดงบริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทำผิด
การถไฟแห่งประเทศไทย (รฟท.) แจ้งความร้องทุกข์ กลุ่มบุคคล บุกรุกทำลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทำผิด
การถไฟแห่งประเทศไทย (รฟท.) แจ้งความร้องทุกข์ กลุ่มบุคคล บุกรุกทำลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมขอความร่วมมือประชาชนช่วยสอดส่องดูแลผู้กระทำผิด
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า รฟท. ขอความร่วมมือให้ประชาชนช่วยกันสอดส่องดูแล กรณีมีกลุ่มบุคคลเข้ามาบุกรุก ทำลายรั้วแผงกั้นในพื้นที่โครงการรถไฟชานเมืองสายสีแดง บริเวณนิคมรถไฟ กม.11 เพื่อทำเป็นทางลักผ่าน พร้อมกับขอแจ้งเตือน
ให้กลุ่มบุคคลดังกล่าวหยุดพฤติกรรมนี้อย่างเด็ดขาด เพราะการกระทำเช่นนี้ ถือเป็นการทำลายทรัพย์สินทางราชการ มีโทษความผิดทางกฎหมาย ทั้งทางแพ่ง และอาญา ตลอดจนอาจทำให้เกิดอันตรายต่อประชาชนผู้สัญจรไปมาอีกด้วย
ที่ผ่านมา รฟท. ได้ดำเนินการปิดกั้นรั้วพื้นที่โครงการรถไฟชานเมืองสายสีแดง บริเวณนิคมรถไฟ กม.11 พร้อมกับทำป้ายแจ้งประกาศเตือนห้ามบุกรุกไปแล้ว เพื่อดูแลความปลอดภัย ป้องกันไม่ให้มีการรุกล้ำที่ดินในโครงการฯ เพื่อทำเป็นทางลักผ่าน และมิให้บุคคลภายนอกเข้าใช้พื้นที่หรือนำยานพาหนะเข้าไปจอดในเขตโครงการฯ จนอาจก่อให้เกิดอันตราย เนื่องจากในพื้นที่ดังกล่าวได้ใช้ประโยชน์สำหรับงานดูแลระบบไฟฟ้า
อย่างไรก็ตาม ต่อมาพบว่ายังมีกลุ่มบุคคลเข้ามาทำลายแผงรั้วและบุกรุกทำทางลักผ่านซ้ำอีก ซึ่งถือเป็นพฤติกรรมที่เห็นแก่ประโยชน์ส่วนตัว ทำให้เกิดอันตรายต่อสังคมส่วนรวม ตลอดจนมีความเสี่ยงที่อาจทำให้เกิดอุบัติเหตุเป็นอันตรายต่อประชาชนผู้ใช้รถสัญจรไปมาบนถนนสายหลักและผู้ใช้บริการรถไฟ ดังนั้น รฟท. จึงขอประณามและมอบหมายให้เจ้าหน้าที่ที่เกี่ยวข้องแจ้งความร้องทุกข์กับเจ้าหน้าที่ตำรวจเพื่อให้ดำเนินคดีเอาผิดให้ถึงที่สุด พร้อมกับขอความร่วมมือให้ประชาชนช่วยสอดส่องดูแลเพื่อความเป็นระเบียบของสังคม โดยสามารถแจ้งเบาะแสของผู้กระทำความผิดได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจทีมพีอาร์การรถไฟแห่งประเทศไทย
ทั้งนี้ รฟท. ได้คำนึงถึงความสะดวกและความปลอดภัยของประชาชนที่พักอาศัยอยู่ในบริเวณนิคมรถไฟ กม.11 รวมถึงผู้ใช้ยวดยานพาหนะสัญจรไปมา โดยได้มีการสร้างสะพานลอยข้ามถนน พร้อมระบบไฟฟ้าส่องสว่างให้บริการแก่ผู้ที่ต้องการเดินทางจากนิคมรถไฟ กม. 11 ไปใช้บริการต่อที่รถไฟชานเมืองสายสีแดง รวมถึงประชาชนที่ผู้สัญจรไปมาละแวกใกล้เคียงให้เกิดความสะดวกและปลอดภัย โดยไม่ต้องเดินผ่านในพื้นที่ดังกล่าวด้วย
วันจันทร์ที่ 5 กรกฎาคม 2564
นายกรัฐมนตรีสั่งเร่งควบคุมสถานการณ์ระเบิดโรงงานผลิตเม็ดโฟมพลาสติก ซอยกิ่งแก้ว21 อ.บางพลี จ.สมุทรปราการ พร้อมช่วยเหลือประชาชน
นายกรัฐมนตรีสั่งเร่งควบคุมสถานการณ์ระเบิดโรงงานผลิตเม็ดโฟมพลาสติก ซอยกิ่งแก้ว21 อ.บางพลี จ.สมุทรปราการ พร้อมช่วยเหลือประชาชน
นายอนุชา บูรพชัยศรี โฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการด่วนให้เจ้าหน้าที่เร่งควบคุมสถานการณ์และสืบหาสาเหตุการระเบิดที่โรงงานหมิงตี้ เคมิคอล ซึ่งเป็นโรงงานผลิตเม็ดโฟมพลาสติก ซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ เมื่อเวลา 03.10 ของคืนวันที่ 5 กรกฎาคมที่ผ่านมา
นายกรัฐมนตรีขอให้เจ้าหน้าที่ที่ปฏิบัติงานในพื้นที่ด้วยความระมัดระวังอย่างยิ่ง หลังรับทราบรายงานเจ้าหน้าที่ดับเพลิง 1 รายเสียชีวิตและมีผู้ได้รับบาดเจ็บสาหัสระหว่างการปฏิบัติหน้าที่ด้วย ทั้งนี้ นายกรัฐมนตรีได้ให้เจ้าหน้าที่กรมป้องกันและบรรเทาสาธารณภัย รวมทั้งหน่วยงานท้องถิ่นเร่งเข้าช่วยเหลืออพยพประชาชนและผู้ได้รับความเสียหาย
โฆษกประจำสำนักนายกรัฐมนตรีเผยว่า ขณะนี้ สำนักงานตำรวจแห่งชาติได้จัดตั้งศูนย์อพยพ รองรับประชาชน ณ โรงเรียนเตรียมปริญญานุสรณ์ องค์การบริหารส่วนตำบลบางพลีใหญ่ และ
วัดสลุด อ.บางพลีใหญ่ โดยขอให้ประชาชนที่อาศัยอยู่ในพื้นที่รัศมีโดยรอบไม่เกิน 5 กิโลเมตรเร่งอพยพออกจากพื้นที่โดยด่วน หากพี่น้องประชาชนในพื้นที่ต้องการขอความช่วยเหลือ หรือสอบถามข้อมูล สามารถโทรมายังสายด่วน 191 และ 1599 ได้ตลอด 24 ชั่วโมง ทั้งนี้ นายกรัฐมนตรีกำชับให้เจ้าหน้าที่กรมป้องกันและบรรเทาสาธารณภัยรวมทั้งหน่วยงานท้องถิ่นเร่งเข้าดูแลประชาชนที่ศูนย์อพยพเพื่อให้การช่วยเหลือในเบื้องต้นด้วย
------------------------------------
วันศุกร์ที่ 17 ธันวาคม 2564
ธ.ก.ส. เชิญชวนน้อง ๆ ส่งประกวดเรียงความและคลิปวิดีโอในโอกาสวันเด็กแห่งชาติ 2565 ชิงทุนการศึกษารวม 150,000 บาท
ธ.ก.ส. จัดกิจกรรมวันเด็กแห่งชาติ ปี 2565 ในธีม “ยุค COVID KIDS พอเพียง” ร้อมหนุนให้เยาวชนร่วมเป็นส่วนหนึ่งในการดูแลสิ่งแวดล้อม และเปิดมุมมองของจินตนาการผ่านกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน”
ธ.ก.ส. จัดกิจกรรมวันเด็กแห่งชาติ ปี 2565 ในธีม “ยุค COVID KIDS พอเพียง” พร้อมหนุนให้เยาวชนร่วมเป็นส่วนหนึ่งในการดูแลสิ่งแวดล้อม และเปิดมุมมองของจินตนาการผ่านกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน” ชิงเงินรางวัลที่ 1 ทุนการศึกษา 30,000 บาท และรางวัลอื่น ๆ พร้อมเกียรติบัตร มูลค่ารวม 150,000 บาท ส่งผลงานได้ตั้งแต่บัดนี้ ถึง 27 ธันวาคม 2564
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องด้วยวันเด็กแห่งปี 2565 ธ.ก.ส. ได้กำหนดจัดกิจกรรม วันเด็ก ธ.ก.ส. ภายใต้ธีม “ยุค COVID KIDS พอเพียง” ผ่านกิจกรรมสื่อสารทางออนไลน์ เพื่อกระตุ้นให้เยาวชนเห็นคุณค่าในพลังของตนเองที่สามารถสร้างความสุข ความพอเพียงในการใช้ชีวิต และร่วมเป็นส่วนหนึ่งในการดูแลรักษาสิ่งแวดล้อม ซึ่งเป็นหัวใจสำคัญของการพัฒนาที่ยั่งยืน โดยจัดประกวดเรียงความในหัวข้อ “ต้นไม้ของฉัน” สำหรับน้องๆ อายุระหว่าง 6 – 12 ปี ที่เขียนลงบนกระดาษ A4 จำนวนไม่เกิน 1 หน้ากระดาษ และประกวดคลิปวิดีโอในหัวข้อ “ความสุขของฉัน” สำหรับน้อง ๆ อายุระหว่าง 6 - 14 ปี ความยาวไม่เกิน 3 นาที โดยเป็นการประกวดแบบรายคน และไม่จำกัดรูปแบบวิธีการนำเสนอและวิธีการถ่ายทำ จัดส่งผลงานโดยเลือกสแกน/ถ่ายภาพ หรืออัพโหลดผลงาน โพสต์ลงบน Facebook ของน้อง ๆ พร้อมติดแฮชแท๊ก #วันเด็กธกส2565 และตั้งค่าโพสต์เป็นสาธารณะ หรือจัดส่งผลงานทางไปรษณีย์สำหรับเรียงความ และทางอีเมลที่ธนาคารกำหนด สำหรับคลิปวิดีโอ ทั้งนี้ ผู้เข้าประกวดสามารถเลือกส่งผลงานได้ คนละ 1 ประเภท และประเภทละ 1 ผลงาน โดยเงื่อนไขอื่น ๆ เป็นไปตามที่ธนาคารกำหนด
ทั้งนี้ รางวัลแต่ละประเภท ประกอบด้วย รางวัลที่ 1 เกียรติบัตรและทุนการศึกษา 30,000 บาท รางวัลที่ 2 เกียรติบัตรและทุนการศึกษา 20,000 บาท รางวัลที่ 3 เกียรติบัตรและทุนการศึกษา 10,000 บาท และรางวัลชมเชย เกียรติบัตรและทุนการศึกษา 3,000 บาท จำนวน 5 รางวัล รวมมูลค่าทั้งหมดจำนวน 150,000 บาท สามารถส่งผลงานได้ตั้งแต่บัดนี้ ถึง 27 ธันวาคม 2564 (ภายในเวลา 23.59 น. เท่านั้น) ประกาศผลผู้ได้รับรางวัลในวันที่ 3 มกราคม 2565 ทาง Facebook Page ธกส BAAC Thailand โดยติดตามรายละเอียดการประกวดเพิ่มเติมได้ที่ www.baac.or.th
วันศุกร์ที่ 23 กรกฎาคม 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๓ กรกฎาคม ๒๕๖๔ เวลา ๑๔.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๕/๒๕๖๔ ผ่านระบบการประชุมทางไกล (Video Conference) โดยมี นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะกรรมการฯ เข้าร่วมฯ
โดยที่ประชุมได้รายงานผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔ รายงานผลการช่วยเหลือเยียวยาแก่ผู้เสียหายและจำเลยในคดีอาญาของสำนักงานช่วยเหลือทางการเงินแก่ผู้เสียหายและจำเลยในคดีอาญา และรายงานความคืบหน้าด้านคดี
ทั้งนี้ คณะกรรมการได้หารือร่วมกันในการใช้หนังสือรับรองการชำระเงินของกองทุนยุติธรรมในรูปแบบอิเล็กทรอนิกส์ และประเด็นที่เกี่ยวข้องกับกองทุนยุติธรรมในรายงานผลการประเมินสถานการณ์ด้านสิทธิมนุษยชนของประเทศไทย ประจำปี ๒๕๖๓
นอกจากนี้ ที่ประชุมได้พิจารณาแผนใช้จ่ายงบประมาณ ประจำปีงบประมาณ พ.ศ. ๒๕๖๕ (ทบทวนตามมติที่ประชุมคณะกรรมการกองทุนยุติธรรม ครั้งที่ ๔/๒๕๖๔) การขออนุมัติเปลี่ยนแปลงรายการในแผนใช้จ่ายงบประมาณ ประจำปีงบประมาณ พ.ศ. ๒๕๖๔ รวมทั้งการพิจารณา (ร่าง) คำสั่งคณะกรรมการกองทุนยุติธรรม เรื่อง แต่งตั้งคณะอนุกรรมการบริหารความเสี่ยงกองทุนยุติธรรม และการแก้ไขสัญญาจ้างทนายความในชั้นบังคับคดี
วันจันทร์ที่ 24 มกราคม 2565
​Public urged to limit particulate-induced activities as increase of PM 2.5 level is forecasted during January 25-28
​Public urged to limit particulate-induced activities as increase of PM 2.5 level is forecasted during January 25-28
January 24, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely monitored PM 2.5 situation, which is one of the Government’s national agenda, and related response plans.
The Department of Pollution Control has reported on January 23, 2022 that PM 2.5 particulates measured in all areas of Bangkok and vicinity is at a standard level, while the air quality is considered good and very good. PM 2.5 particulates measured in other regions is also within the safe threshold (below 50 micrograms per cubic meter), with the Northern region at 10 – 29 micrograms per cubic meter, the Northeastern region at 26 – 48 micrograms per cubic meter, Central and the Eastern regions at 11 – 48 micrograms per cubic meter, the Southern region, 10 – 18 micrograms per cubic meter, and Bangkok and vicinity 9 – 29 micrograms per cubic meter.
The Department of Pollution Control also forecasts that PM 2.5 level in 17 Northern provinces and Bangkok & vicinity will increase during January 25-28, 2022 due to the close weather and a drop in wind speed. In light of this, the people are urged to take precaution, limit their vehicle use and fine particulate-induced activities, always wear face masks, and not to burn stubbles or materials in open areas.
According to the Government Spokesperson, the Prime Minister has great concern over the Thai people’s health, especially those in the vulnerability groups. As the Chinese New Year is coming up, he called for the public cooperation not to burn joss paper and opt for shorter or electrical incense sticks.
วันศุกร์ที่ 19 สิงหาคม 2565
มหาดไทยจัดฝึกอบรมแพทย์ประจำตำบลตามโครงการพัฒนาศักยภาพแพทย์ประจำตำบล...การสาธารณสุขเพื่อแผ่นดิน เพื่อเป็นการเพิ่มพูนศักยภาพให้แก่แพทย์ประจำตำบลในพื้นที่จังหวัดภาคตะวันออกเฉียงเหนือ
กระทรวงมหาดไทยจัดฝึกอบรมแพทย์ประจำตำบลตามโครงการพัฒนาศักยภาพแพทย์ประจำตำบล...การสาธารณสุขเพื่อแผ่นดิน เพื่อเป็นการเพิ่มพูนศักยภาพให้แก่แพทย์ประจำตำบลในพื้นที่จังหวัดภาคตะวันออกเฉียงเหนือ
เมื่อวันที่ 18 ส.ค. 2565 เวลา 10.00 น. นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายธนาคม จงจิระ อธิบดีกรมการปกครอง เป็นประธานเปิดโครงการ "พัฒนาศักยภาพแพทย์ประจำตำบล...การสาธารณสุขเพื่อแผ่นดิน" รุ่นที่ 3 ณ โรงแรมเพลาเพลิน บูติค รีสอร์ท อำเภอคูเมือง จังหวัดบุรีรัมย์ ระหว่างวันที่ 17 - 18 ส.ค. 65 โดยมี นายปิยะ ปิจนำ ปลัดจังหวัดบุรีรัมย์ กล่าวต้อนรับ และนายบุญลือ ธรรมธรานุรักษ์ ผู้อำนวยการสำนักบริหารการปกครองท้องที่ เป็นผู้กล่าวรายงานโครงการฯ มีนายคมสัน ทินกร ณ อยุธยา วิทยากรจากสถานพยาบาลคลีนิคการแพทย์แผนไทยหม่อมราชวงค์สอาด ทินกร และวิทยากรจากสำนักบริหารการปกครองท้องที่ กรมการปกครอง บรรยายให้ความรู้เรื่องแพทย์แผนไทยและระเบียบ กฎหมาย ที่เกี่ยวข้องกับแพทย์ประจำตำบลให้ผู้เข้าอบรม มีกลุ่มเป้าหมายแพทย์ประจำตำบล จำนวน 20 จังหวัด 322 คน
อธิบดีกรมการปกครอง กล่าวว่า โครงการอบรมแพทย์ประจำตำบลดังกล่าวได้ดำเนินการอบรมมาแล้วจำนวน 2 รุ่น ได้แก่ รุ่นที่ 1 ภาคเหนือ 196 คน และ รุ่นที่ 2 ภาคกลาง 209 คน รวม 405 คน ส่งผลให้แพทย์ประจำตำบลที่ผ่านการฝึกอบรมมีองค์ความรู้ ความเข้าใจทฤษฎีการแพทย์แผนไทยเบื้องต้น และได้นำความรู้ที่ได้รับไปขยายผลต่อยอดให้กับราษฎรในหมู่บ้าน ตำบล ตามหลักการพึ่งพาตนเองได้ รวมทั้งสามารถใช้สมุนไพรในท้องถิ่นอันเป็นภูมิปัญญาชาวบ้านในการดูแลรักษาโรคโดยตนเองได้ เป็นการเสริมสร้างองค์ความรู้ ความเข้าใจ บทบาทและอำนาจหน้าที่ของแพทย์ประจำตำบลตามกฎหมายลักษณะปกครองท้องที่ ฯลฯ และกฎหมายอื่น ๆ ที่เกี่ยวข้อง เพื่อให้สามารถนำความรู้ไปสู่การแก้ไขปัญหาพื้นที่ได้ ทั้งนี้ กรมการปกครอง จะได้ดำเนินการจัดอบรมให้แก่แพทย์ประจำตำบลทั่วทุกภาคของประเทศต่อไป
วันพฤหัสบดีที่ 18 พฤศจิกายน 2564
บีโอไอ หารือนักลงทุนสร้างนิคมเกาหลี Smart City ในไทย
นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) ให้การต้อนรับคณะนักลงทุนจากบริษัท Korea Land and Housing Corporation และผู้แทนจากอมตะซิตี้
เพื่อหารือเกี่ยวกับโครงการลงทุนสร้างนิคมเกาหลีSmart Cityในไทย ซึ่งเป็นโครงการร่วมทุนกับอมตะซิตี้ โดยตั้งอยู่ในพื้นที่ จ.ชลบุรี ทั้งนี้ กิจการพัฒนาระบบเมืองอัจฉริยะ หรือระบบอัจฉริยะSmart Cityเป็นหนึ่งในประเภทกิจการที่บีโอไอให้การส่งเสริมการลงทุน โดยได้รับสิทธิประโยชน์ยกเว้นเงินได้นิติบุคคลสูงสุด8ปี
วันจันทร์ที่ 15 สิงหาคม 2565
กอช. ชวนปลุกพลังการออม สร้างไอเดียผ่านแอนิเมชัน ชิงเงินรางวัลรวมกว่า 320,000 บาท
กอช. ชวนเยาวชนและประชาชน ส่งผลงานเข้าประกวดแอนิเมชัน (Animation) หัวข้อ “ออมกับ กอช. มีแต่ได้” ชิงเงินรางวัล มูลค่ารวมกว่า 320,000 บาท พร้อมรับโล่และใบประกาศเกียรติคุณ ผู้ที่สนใจส่งผลงานเข้าร่วมประกวด ได้ถึงวันที่ 25 ธันวาคม 2565
กองทุนการออมแห่งชาติ หรือ กอช. ชวนเยาวชนและประชาชน ส่งผลงานเข้าประกวดแอนิเมชัน (Animation) หัวข้อ “ออมกับ กอช. มีแต่ได้” ชิงเงินรางวัล มูลค่ารวมกว่า 320,000 บาท พร้อมรับโล่และใบประกาศเกียรติคุณ ผู้ที่สนใจส่งผลงานเข้าร่วมประกวด ได้ถึงวันที่ 25 ธันวาคม 2565 ศึกษารายละเอียดเพิ่มเติมได้ที่เว็บไซต์ กอช. หรือ เฟซบุ๊ก กอช. สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ชวนเยาวชนและประชาชน สร้างสรรค์ผลงานเข้าร่วมประกวดแอนิเมชัน (Animation) หัวข้อ “ออมกับ กอช. มีแต่ได้” ความยาวไม่เกิน 3 นาที ชิงเงินรางวัล มูลค่ารวมกว่า 320,000 บาท พร้อมรับโล่และใบประกาศเกียรติคุณ เพื่อส่งเสริมให้เยาวชน ประชาชนได้เข้าถึงการออมกับ กอช. และตระหนักถึงการวางแผนการออมเงินไว้ใช้จ่ายในอนาคต โดยการแข่งขันแบ่งออกเป็น 3 ประเภท ได้แก่ ประเภทมัธยมศึกษาตอนปลาย ประเภทอุดมศึกษา และประเภทบุคคลทั่วไป (ไม่จำกัดอายุ) สามารถส่งผลงานในรูปแบบบุคคล หรือ ทีม (กำหนดทีมละไม่เกิน 3 คน) โดยสมัครและส่งผลงานได้ถึงวันที่ 25 ธันวาคม 2565 ผู้ที่สนใจศึกษารายละเอียดการประกวด และดาวน์โหลดใบสมัครได้ที่เว็บไซต์ กอช. หรือ เฟซบุ๊ก กอช. สอบถามข้อมูลเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันพฤหัสบดีที่ 19 พฤษภาคม 2565
รองนายกฯ พลเอก ประวิตรฯ หารือ เอกอัครราชทูตสหภาพยุโรป ย้ำไทยให้ความสำคัญ ต่อต้านการประมง IUU และส่งเสริมการประมงที่ยั่งยืน
รองนายกฯ พลเอก ประวิตรฯ หารือ เอกอัครราชทูตสหภาพยุโรป ย้ำไทยให้ความสำคัญ ต่อต้านการประมง IUU และส่งเสริมการประมงที่ยั่งยืน
วันนี้ (19 พฤษภาคม 2565) เวลา 10.00 น. ณ ห้องรับรอง 1 ตึกบัญชาการ 1 ทำเนียบรัฐบาล นายเดวิด เดลี (Mr. David Daly) เอกอัครราชทูตสหภาพยุโรปประจำประเทศไทย ได้เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเข้ารับหน้าที่ สรุปสาระสำคัญของการหารือ ดังนี้
รองนายกรัฐมนตรีต้อนรับเอกอัครราชทูตอย่างเป็นทางการ และได้ชื่นชมเอกอัครราชทูตที่ได้ปฏิบัติหน้าที่อย่างแข็งขัน จึงขออวยพรให้เอกอัครราชทูตประสบความสำเร็จในการปฏิบัติหน้าที่ ส่งเสริมความสัมพันธ์ไทย-สหภาพยุโรปได้อย่างสมดุล สร้างสรรค์ และเป็นรูปธรรม เกิดประโยชน์แก่ประเทศ และประชาชน โดยรองนายกรัฐมนตรีได้ชื่นชมความสัมพันธ์ไทย-สหภาพยุโรป ที่ราบรื่น ครอบคลุมในทุกมิติ ไทยยึดมั่นในค่านิยมร่วมกับสหภาพยุโรป และการเป็นหุ้นส่วนระหว่างกันเพื่อประโยชน์ร่วมของทั้งสองฝ่าย
เอกอัครราชทูตฯ ยินดีที่ได้เข้าเยี่ยมคารวะรองนายกรัฐมนตรีในวันนี้ เห็นพ้องกับรองนายกรัฐมนตรีถึงความสัมพันธ์ระหว่างสหภาพยุโรปกับไทยมีพัฒนาการที่ดีขึ้นตามลำดับ เชื่อมั่นในการปฏิบัติหน้าที่ของนายกรัฐมนตรีและรัฐบาลไทยจะนำมาซึ่งความเกื้อกูล และความสัมพันธ์ที่แน่นแฟ้นขึ้นระหว่างประเทศและภูมิภาคทั้งสอง โดยยืนยันความมุ่งมั่นที่จะลงนามความตกลง Comprehensive Partnership and Cooperation Agreement (PCA) ซึ่งถือเป็นขั้นต่อไปของกรอบความมือ ประสงค์ที่จะได้ร่วมมือด้านการค้า มี FTA กับไทย และยืนยันการเพิ่มพูนความร่วมมือกับไทยในทุกมิติ
ทั้งสองฝ่ายได้หารือในประเด็น ดังนี้
ด้านสิ่งแวดล้อม รองนายกรัฐมนตรีและเอกอัครราชทูตฯ ได้แลกเปลี่ยนความคิดเห็นเพื่อความร่วมมือด้านการพัฒนามาตรฐานด้านสิ่งแวดล้อม ซึ่งสหภาพยุโรปเชื่อว่าเป็นประเด็นที่สำคัญมาก โดยทั้งสองฝ่ายมีแนวนโยบายที่สอดคล้องกันและสามารถแลกเปลี่ยนความรู้เทคโนโลยีระหว่างกันได้ แผนปฏิรูปยุโรปสีเขียว (European Green Deal) และโมเดลเศรษฐกิจ BCG ของไทย ซึ่งฝ่ายเอกอัครราชทูตฯ ชื่นชมการแสดงเจตนารมณ์ของนายกรัฐมนตรีในการประชุม COP26 ที่ผ่านมา
ความร่วมมือเพื่อต่อต้านการประมง IUU รองนายกรัฐมนตรีได้ย้ำว่า ไทยให้ความสำคัญอย่างยิ่งกับการต่อต้านการประมง IUU และส่งเสริมการประมงที่ยั่งยืน โดยไทยจะนำข้อแนะนำจากสหภาพยุโรปไปปรับปรุงแก้ไขเพื่อยกระดับ และบูรณาการการทำงานของหน่วยงานไทยต่อไป ทั้งนี้ เอกอัครราชทูตฯ กล่าวว่าทราบดีว่าเป็นประเด็นที่มีความยากลำบากในการทำงานแก้ไข เห็นความคืบหน้า และเชื่อมั่นว่าผลจากการมุ่งมั่นทำงานของรองนายกรัฐมนตรีจะเกิดผลที่ดีกับประเทศชาติและประชาชน
ในตอนท้าย เอกอัครราชทูตฯ กล่าวชื่นชมมาตรการการจัดการของไทยในการควบคุม และฟื้นฟูประเทศต่อสู้กับโรคโควิด -19 ซึ่งนอกเหนือจากการจัดการโรคโควิด – 19 ซึ่งเป็นความท้าทายระหว่างประเทศ ยังมีประเด็นความมั่นคงซึ่งส่งผลต่อเศรษฐกิจในโลกด้วย ซึ่งในโอกาสนี้ ทั้งสองฝ่ายได้แลกเปลี่ยนความคิดเห็นในประเด็นระหว่างประเทศที่ทั้งสองฝ่ายห่วงกังวลอย่างสร้างสรรค์
วันพุธที่ 22 ธันวาคม 2564
กระทรวงเกษตรและสหกรณ์ หารือร่วมกับองค์การบริหารจัดการก๊าซเรือนกระจก (องค์การมหาชน)
กระทรวงเกษตรและสหกรณ์ หารือร่วมกับองค์การบริหารจัดการก๊าซเรือนกระจก (องค์การมหาชน) เพื่อหาแนวทางความร่วมมือการขับเคลื่อนเกษตรกรรมยั่งยืน ในการเพิ่มพื้นที่สีเขียว และลดการปล่อยก๊าซเรือนกระจก
เมื่อวันที่ 21 ธ.ค. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการหารือร่วมกันระหว่างกระทรวงเกษตรและสหกรณ์ และองค์การบริหารจัดการก๊าซเรือนกระจก (องค์การมหาชน) โดยมีผู้แทนสำนักงานเศรษฐกิจการเกษตร และผู้แทนกองนโยบายเทคโนโลยีเพื่อการเกษตรและเกษตรกรรมยั่งยืน สำนักงานปลัดกระทรวงเกษตรและสหกรณ์ เข้าร่วม โดยที่ประชุมได้หารือแนวทางความร่วมมือในการขับเคลื่อนเกษตรกรรมยั่งยืนระหว่างกระทรวงเกษตรและสหกรณ์กับองค์การบริหารจัดการก๊าซเรือนกระจก (มหาชนจำกัด) ในการปลูกเพิ่มพื้นที่สีเขียวที่ยั่งยืนในเมือง ลดมลพิษด้านสิ่งแวดล้อม เพิ่มรายได้แก่ชุมชน เพิ่มมูลค่าของเสียหรือของเหลือทิ้งทางการเกษตร เพื่อกระตุ้นให้เกิดการลดการปล่อยก๊าซเรือนกระจกได้เพิ่มขึ้น และเป็นการพัฒนาเศรษฐกิจสีเขียวและสังคมคาร์บอนต่ำ โดยหาวิธีการประเมินหลักเกณฑ์ ซึ่งกระทรวงเกษตรและสหกรณ์พร้อมที่จะให้ความร่วมมือบูรณาการการทำงานร่วมกันต่อไป
วันอังคารที่ 29 มิถุนายน 2564
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานภาพวาดฝีพระหัตถ์และข้อความให้กำลังใจ พร้อมมอบถุงพลังใจพระราชทานให้แก่บุคลากรทางการแพทย์ที่ปฏิบัติงานใ
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานภาพวาดฝีพระหัตถ์และข้อความให้กำลังใจบุคลากรทางการแพทย์ในนามมูลนิธิชัยพัฒนา พร้อมมอบถุงพลังใจพระราชทานให้แก่บุคลากรทางการแพทย์ที่ปฏิบัติงานในโรงพยาบาลสนามในสังกัดกระทรวง
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานภาพวาดฝีพระหัตถ์และข้อความให้กำลังใจบุคลากรทางการแพทย์ในนามมูลนิธิชัยพัฒนา พร้อมมอบถุงพลังใจพระราชทานให้แก่บุคลากรทางการแพทย์ที่ปฏิบัติงานในโรงพยาบาลสนามในสังกัดกระทรวงสาธารณสุข จำนวน 2,000 ถุงโดยมีนายเตชพล ฐิตยารักษ์ รองเลขาธิการมูลนิธิชัยพัฒนา เป็นผู้แทนพระองค์
วันนี้ (29 มิถุนายน 2564) ณ ห้องเทวะเวสม์ อาคารสำนักงานปลัดกระทรวงสาธารณสุข สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงพระกรุณาโปรดเกล้าโปรดกระหม่อม ให้นายเตชพล ฐิตยารักษ์ รองเลขาธิการมูลนิธิชัยพัฒนา เป็นผู้แทนพระองค์ มอบภาพวาดฝีพระหัตถ์และข้อความให้กำลังใจบุคลากรทางการแพทย์ในนามมูลนิธิชัยพัฒนา และกองทุนชัยพัฒนาสู้ภัยโควิด 19 ฯ ความว่า“ชัยพัฒนาสนับสนุนผู้ดูแลรักษาผู้ป่วย ขอบคุณครับ/ค่ะ” โดยพระราชทานภาพวาดฝีพระหัตถ์พร้อม “ถุงพลังใจพระราชทาน” จำนวน 2,000 ถุง เพื่อเป็นขวัญและกำลังใจแก่บุคลากรทางการแพทย์ ที่ปฏิบัติงานในโรงพยาบาลสนามในสังกัดกระทรวงสาธารณสุข ด้วยทรงตระหนักถึงความทุ่มเทเสียสละของบุคลากรทางการแพทย์ ซึ่งมูลนิธิชัยพัฒนาพร้อมสนับสนุนในการต่อสู้กับโรคระบาดครั้งนี้เคียงข้างกับบุคลากรทางการแพทย์ทุกคน
ในการนี้ นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหาร ข้าราชการ และเจ้าหน้าที่กระทรวงสาธารณสุข เข้าร่วมพิธี พร้อมกล่าวสำนึกในพระมหากรุณาธิคุณ ขอพระองค์ทรงพระเจริญ
************************************* 29 มิถุนายน 2564
*******************************
วันพุธที่ 15 มิถุนายน 2565
โฆษกรัฐบาลเผย นายกรัฐมนตรีในนามผอ. ศบค.  เตรียมแนวปฏิบัติเรื่องการถอดหน้ากากอนามัยแล้ว โดยที่ประชุมใหญ่ ศบค. 17 มิ.ย.  นี้  พร้อมพิจารณาโดยเน้นความปลอดภัย สุขภาพของประชาชนเป็นหลัก
โฆษกรัฐบาลเผย นายกรัฐมนตรีในนามผอ. ศบค.  เตรียมแนวปฏิบัติเรื่องการถอดหน้ากากอนามัยแล้ว โดยที่ประชุมใหญ่ ศบค. 17 มิ.ย.  นี้  พร้อมพิจารณาโดยเน้นความปลอดภัย สุขภาพของประชาชนเป็นหลัก
วันนี้ (15 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงเตรียมความพร้อมสำหรับการถอดหน้ากากอนามัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด -19 (ศบค.) ได้มีการสั่งการให้หน่วยงานที่เกี่ยวข้องศึกษาและวิเคราะห์สถานการณ์โควิด-19 เป็นประจำ ซึ่งมีการปรับมาตรการต่าง ๆ มากมายให้สอดคล้องกับสถานการณ์ตลอดเวลาที่ผ่านมา รวมทั้งการเตรียมแนวปฏิบัติการถอดหน้ากาก ซึ่งต้องฟังความคิดเห็นจากผู้เชี่ยวชาญจำนวนมาก เพื่อความรอบคอบ คำนึงถึงความปลอดภัย สุขภาพของประชาชนเป็นหลัก ทั้งนี้ คาดว่าประชาชนจะได้แนวปฏิบัติ ในที่ประชุมศูนย์บริหารสถานการณ์โควิด-19 (ศบค.) ครั้งที่ 9/2565 วันศุกร์ที่ 17 มิถุนายน 65 นี้ ขอให้ประชาชนมั่นใจ รัฐบาลพร้อมทำทุกอย่างเพื่อประชาชน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,263 ราย จำแนกเป็น ผู้ติดเชื้อในประเทศ 2,259 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 18 ราย ผู้ที่กำลังรักษาตัว 21,581 ราย และมียอดผู้ที่หายป่วยกลับบ้านแล้ว 2,109 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,267,325 ราย จำนวนผู้ที่หายป่วยสะสมจำนวน 2,270,299 ราย จำนวนผู้ป่วยปอดอักเสบรักษาตัวอยู่ในโรงพยาบาล 644 ราย